Uiteindelik terug ná 340 dae in ruimte! | SARIE
FOTO: Twitter / @scottkelly	Verwante Artikels
Uiteindelik terug ná 340 dae in ruimte!	deur SARIE.com-span
Geskiedenis is gemaak. Ná 340 dae in die buitenste ruimte het drie ruimtevaarders uiteindelik die aarde bereik. Die Amerikaner Scott Kelly en die Russe Mikhail Kornienko en Sergey Volkov het vandag in die woestyn van Kazakhstan geland. Hul tydperk in die ruimte op die Internasionale Ruimtestasie (ISS) was twee keer langer as ’n gewone ruimtetog.
Om in die ruimte te wees het ’n uitwerking op die menslike liggaam. Dit veroorsaak onder meer ’n verlies aan beendigtheid en spiermassa, en verswakte sig, en daar is blootstelling aan bestraling.
Scott en Mark is nou die sleutel tot hierdie belangrike navorsing, want wetenskaplikes sal die subtiele veranderings in Scott se liggaam kan sien.
In die 340 dae was Scott aktief op sosiale media en hy het meer as ’n 1 000 foto’s geneem.
Selfs die Amerikaanse president, Barack Obama, het al vir Scott getwiet.
Net voordat hulle geland het, het Scott met joernaliste gesels. Sy beeld is regstreeks uitgesaai.
Hoewel Scott-hulle geskiedenis gemaak het, hou die Rus Valeri Polyakov steeds die rekord vir die langste ruimtetog tot nou. Hy was in die 1990’s vir 437 dae in die ruimte.